Itamo ni obedo . . .
Lubanga?
dano adana-ni?
Catan?
GIN MA BAIBUL WACO
BER PA LOK MAN PIRI
TIKA ADA WATWERO GENO GIN MA BAIBUL WACO?
Watwero, pi tyen lok magi:
Loc pa Catan kibiturone matwal. Jehovah dong omoko tamme me giko loc pa Catan i kom dano woko. En ocikke me ‘nginyo Catan woko’ ki giko jami maraco ma obino pi tic pa Catan.—Jo Ibru 2:14.
Lubanga otyeko yero Yecu Kricito me loyo lobo. Yecu dok pat adada ki laloc mager me lobo me kareni. Ma dok i kom loc pa Yecu, Lubanga ocikke ni: “Kica make i kom jo magoro ki ma piny obwoyogi . . . En kokogi ki i tim bwami ki i un ma gibedo ka unogi kwede.”—Jabuli 72:13, 14.
Lubanga pe loko lok goba. Baibul waco ka maleng ni: “Lubanga . . . pe loko lok goba.” (Tito 1:2) Ka Jehovah ocikke me timo gin moni, nongo dong rom ki gin mucobbe! (Icaya 55:10, 11) ‘Lalo lobo man gibibole woko.’ —Jon 12:31.